રાહુલ ગાંધી ચૂંટણી પ્રચાર અર્થે બુધવારે સવારે ગુજરાત આવી પહોંચ્યા હતા. રાજકીય દ્રષ્ટિએ તો રાહુલ ગાંધીની આ મુલાકાત મહત્વપૂર્ણ છે જ, સાથે જ અન્ય એક-બે કારણોસર પણ તેમની આ મુલાકાત ચર્ચામાં આવી છે. બુધવારે સવારે જ્યારે રાહુલ ગાંધી એરપોર્ટ પર પહોંચ્યા ત્યારે ખભે થેલા સાથે જોવા મળ્યા હતા. રાહુલ ગાંધી જેવા મોટા નેતાની આજુબાજુ તો આવા થેલા ઉપાડવા માટે મોટો કાફલો હોય છે. આથી થોડા સમય માટે આ ચર્ચાનો વિષય બન્યો હતો. ત્યાર બાદ ભરૂચમાં તેમણે કરેલ રોડ શો પણ ચર્ચાનો વિષય બન્યો છે. આ રોડ શોમાં રાહુલ ગાંધીને જોવા માટે મોટી સંખ્યામાં ભીડ ઉમટી હતી, એવામાં કંથારિયા પાસે એક યુવતીએ રાહુલ ગાંધીને મળવાની ખૂબ જિદ્દ પકડી હતી.